Kordova (Spānija)
Šis raksts ir par pilsētu Spānijā. Par citām jēdziena Kordova nozīmēm skatīt nozīmju atdalīšanas lapu. Kordova (spāņu: Córdoba, izrunā: /ˈkorðoβa/) ir pilsēta Spānijas dienvidos, Andalūzijā, Kordovas provinces administratīvais centrs. Tā atrodas Sjerra-Morena kalnāja nogāzē, Gvadalkiviras upes labajā krastā. Pilsēta pastāvēja jau Romas impērijas laikā. Mūsdienu Kordova ir moderna vidēja lieluma pilsēta ar vairāk kā 320 tūkstošiem iedzīvotāju. Vecpilsētā ir saglabājušies daudzi arhitektūras pieminekļi no laikiem, kad Kordova bija Kordovas kalifāta galvaspilsēta.